ব্যান্ড (রক এবং পপ)
একটি রক ব্যান্ড বা পপ ব্যান্ড হল একটি ছোট বাদক দল যা রক সঙ্গীত, পপ সঙ্গীত বা কোনো সম্পর্কিত ধারা সঞ্চালন করে। চার জনের ব্যান্ড রক সঙ্গীত ও পপ সঙ্গীতের সবচেয়ে সাধারণ গঠন। ইলেকট্রনিক কীবোর্ডের বিকাশের পূর্বে, দলে সাধারণত দুজন গিটারবাদক (একজন লেড গিটারবাদক এবং একজন তাল গিটারবাদক, যার মধ্যে একজন প্রধান গায়ক), একজন বেস গিটারবাদক, এবং একজন ড্রামার থাকত (উদাহরণস্বরূপঃ দ্য বিটল্‌স, কিস, ফ্রান্ত্‌স ফার্দিনান্দ)। আরেকটি সাধারণ গঠন হলঃ একজন গায়ক যে কোনো বাদ্যযন্ত্র বাজায় না, ইলেকট্রিক গিটারবাদক, বেস গিটারবাদক, এবং একজন ড্রামার (উদাহরণস্বরূপঃ দ্য হু, দা মাঙ্কিস,লেড জেপলিন, কুইন, এবং ইউটু)। এইরকম ব্যান্ডেরদের ট্রাইয়োস বা তিনজনের ব্যান্ড হিসেবেও বিবেচনা করা যায়। সাধারণত রক সংগীতে ব্যবহৃত সবচেয়ে ছোট দলে তিনজন থাকে। দুই সদস্যের রক এবং পপ ব্যান্ড অপেক্ষাকৃত দুর্লভ, কারণ বাদ্যযন্ত্র দিয়ে তখন রক বা পপ সঙ্গীতের সব অংশ (কণ্ঠস্বর, কর্ড , বেস লাইন, এবং পার্কাশন বা ড্রামিং) প্রদান করতে অসুবিধা হয়। একটি হার্ড রক বা ব্লুজ-রক ব্যান্ডে, বা ভারী মেটাল রক গ্রুপে, একটি "পাওয়ার ট্রিও" বা "শক্তিশালী ত্রয়ী" বিন্যাস প্রায়ই ব্যবহৃত হয়। এতে একজন ইলেকট্রিক গিটারবাদক, একজন ইলেকট্রিক বেস গিটারবাদক এবং একজন ড্রামার, এবং সাধারণত এক বা একাধিক সঙ্গীতশিল্পী এছাড়াও গান গায় (মাঝেমাঝে তিনজন সদস্যই গান গায় যেমন বি জিস এবং এল্কালাইন ট্রাইও)। কয়েকটা সুপরিচিত পাওয়ার ট্রিও, যেখানে গিটারবাদকই প্রধান গায়ক, হল জিমি হেন্ড্রিউক্স এক্স্পিরিয়েন্স, স্টিভি রে ভগান এন্ড ডাবল ট্রাবল, নিরভানা, দা জ্যম, যেযে টপ, এবং গ্রিন ডে।